Vysoké Tatry, 12.5.2022

**Vec: Zápisnica zo ZHROMAŽDENIA ČLENOV Slovenskej spondylochirurgickej spoločnosti SLS** (ďalej SSCHS)**,** **ktorá sa uskutočnila  12.5.2022 v Grandhoteli Bellevue, Horný Smokovec, Vysoké Tatry počas konania Výročného kongresu Slovenskej spondylochirurgickej spoločnosti SPINE 2022.**

**PROGRAM**:

1. Zahájenie (MUDr. Peter Durný, PhD.)
2. Výsledky volieb do Výboru SSCHS a Dozornej rady SSCHS zo dňa 20.2.2022 a výsledky volieb funkcionárov nového Výboru a Dozornej rady SSCHS zo dňa 14.3. 2022 (MUDr. Peter Durný, PhD.)
3. Vzdelávanie v odbore spondylochirurgia na Slovensku - subšpecializácia, certifikovaný študijný program, školiace pobyty (MUDr. Peter Durný, PhD., MUDr. Róbert Rosival)
4. Medicínske služby pre spondylochirurgiu (MUDr. Peter Durný, PhD., prof. MUDr. Bruno Rudinský, PhD.)
5. Register spondylochirurgických výkonov (MUDr. Peter Durný, PhD., prof. MUDr. Zdeněk Klézl, CSc., MUDr. René Opšenák, PhD.)
6. Informácie z OPS pre spondylochirurgiu a Projekt spinálnych jednotiek (prof. MUDr. Bruno Rudinský, CSc.)

1.) Úvodné slovo Zhromaždenia členov (ZČ) SSCHS patrilo novozvolenému prezidentovi SSCHS MUDr. Petrovi Durnému, PhD., ktorý predstavil program ZČ a vyzval členov SSCHS k diskusii k jednotlivým bodom programu. Podľa prezenčnej listiny sa ZČ SSCHS zúčastnilo 35 zo 121 členov SSCHS.

 2.) Prezident SSCHS zreferoval výsledky korešpondenčných volieb na obdobie 2022 – 2026: *Do Výboru SSCHS sú zvolení* *:*  MUDr. Michal Božík, MUDr. Juraj Popluhár, PhD., MBA, MUDr. Róbert Rosival, MUDr. František Pataky, MUDr. Peter Durný, PhD., MUDr. Andrej Džubera, PhD., MUDr. René Opšenák, PhD. *Zvolení náhradníci do Výboru SSCHS sú:* MUDr. Ondrej Šedivý, MUDr. Roman Kalina a MUDr. Martin Melíšek. *Do Dozornej rady SSCHS sú zvolení:* MUDr. Kamil Koleják, PhD., MSc., MUDr. Peter Tisovský, PhD., MUDr. Peter Lajoš, *za náhradníka je zvolený:* MUDr. Martin Holas. *Do funkcií Výboru SSCHS sú zvolení:* Prezident: MUDr. Peter Durný, PhD., viceprezident: MUDr. Róbert Rosival, vedecký sekretár: MUDr. René Opšenák, PhD., pokladník: MUDr. Róbert Rosival. Vnútorný poriadok SSCHS nevylučuje zlúčenie funkcií viceprezidenta a pokladníka. *Za predsedu Dozornej rady SSCHS je zvolený:* MUDr. Kamil Koleják, PhD., MSc.

3.) Výbor SSCHS v spolupráci s hlavným odborníkom MZ SR zameria aktivity smerujúce k akreditácii *certifikovanej pracovnej činnosti* v odbore spondylochirurgia v spolupráci so Slovenskou zdravotníckou univerzitou. Pripravuje sa materiál pre Akreditačnú komisiu pre vzdelávanie MZ SR. V najbližšom období teda nebude pokračovať snaha o získanie subšpecializácie v odbore spondylochirurgia (téma subšpecializácie v odbore spondylochirurgie však zostáva otvorená). S témou certifikovanej pracovnej činnosti súvisí organizácia školiacich on-line kurzov a školiacich pobytov na vybraných pracoviskách so spondylochirurgickým programom. Témy školiacich on-line kurzov a pobytov budú zverejňované na webových stránkach SSCHS (spine.sk).

4.) Prezident SSCHS predstavil novú koncepciu medicínskych služieb v odbore spondylochirurgia v spolupráci s OPS pre spondylochirurgiu. Nová koncepcia vychádza z rozdelenia patologických nálezov na chrbtici, ktoré vyžadujú chirurgickú liečbu – deformity, úrazy, degeneratívne ochorenie a nádorové postihnutie. Materiál bol odovzdaný na spracovanie MZ SR. Plánovanú aktualizáciu zoznamu ZV-DRG v spolupráci s MZ SR (Ing. Angelika Szalayová) bude potrebné spracovať do konca augusta 2022. Búrlivú diskusiu priniesla otázka kompetentnosti lekárov jednotlivých odborov so spondylochirurgickým programom (ortopéd, neurochirurg, traumatológ) vykonávať chirurgickú liečbu jednotlivých patologických nálezov, a to najmä nevyhnutnej prítomnosti neurochirurga pri chirurgickom ošetrení úrazov chrbtice s poranením durálneho vaku, miechy a miechových koreňov. Uvedenú tému sa nakoniec podarilo uzavrieť kompromisom – podmienka prítomnosti neurochirurga bola vypustená.

5.) Plánovaný register v rámci odboru spondylochirurgia môže mať buď formu registra implantátov používaných v spondylochirurgii alebo registra spondylochirurgických výkonov (inštrumentovaných aj neinštrumentovaných). Pre vytvorenie Národného registra spondylochirurgických výkonov by bolo nutné vypracovať koncepciu uvedeného registra, ktorú predloží hlavný odborník pre spondylochirurgiu Ministerstvu zdravotníctva Slovenskej republiky. Národné zdravotné registre vedie podľa zákona č. 153/2013 Z. z. Národné centrum zdravotníckych informácií (NCZI). Podľa zákona č. 122/2013 Z. z. je NCZI oprávnené na základe písomnej zmluvy poveriť spracovaním osobných údajov sprostredkovateľa. Príkladom je Slovenský artroplastický register. Výhodou zriadenia národného zdravotného registra je financovanie štátom. Zriadenie Národného registra spondylochirurgických výkonov cestou NCZI je však náročné a problematické s malou pravdepodobnosťou realizácie. Ďalšou možnosťou je zriadenie registra implantátov používaných v spondylochirurgii, ktorý by bol financovaný firmami, ktoré vyvíjajú, predávajú a distribuujú uvedené implantáty. Pozvaný hosť prof. MUDr. Zdeněk Klézl, CSc. priniesol informácie o možnosti zapojenia sa do medzinárodného registra *Spine Tango EUROSPINE*. Jeho poslaním je od roku 2002 zhromažďovať údaje od medzinárodných účastníkov o chirurgických a nechirurgických liečebných postupoch ochorení a úrazov chrbtice, na základe ktorých sa verifikuje účinnosť danej liečby a bezpečnosť pre pacienta. IT a bezpečnostná štruktúra Spine Tango je založená na koncepte distribuovaného servera pozostávajúceho zo siete národných modulov, pričom každý modul slúži ako vlastná databáza, na ktorej sú len demografické údaje pacientov. Anonymné lekárske údaje sú uložené v centrálnej databáze na Univerzite v Berne (Švajčiarsko). Toto nastavenie spĺňa najvyššie možné bezpečnostné štandardy. V Českej republike sa v súčasnosti realizuje preklad národného modulu do češtiny. Uvedený preklad by bolo možné využiť aj v národnom module Spine Tango  Slovenskej republiky.

6.) Hlavný odborník MZ SR pre spondylochirurgiu priblížil problematiku následnej starostlivosti o spinálneho pacienta v subakútnom štádiu po úraze. Po zverejnení podkladov pre vznik spondylochirurgických pracovísk a následnej spondylochirurgickej starostlivosti vo vestníku MZ SR po schválení v Akreditačnou komisiou MZ SR bude možné spustiť *projekt spinálnych jednotiek*. Plánovaným sídlom štyroch spinálnych jednotiek sú mestá Košice, Ružomberok, Bratislava a Banská Bystrica. S tým súvisí aj plán vytvorenia *Registra spinálnych pacientov* - pacientov po ochoreniach a úrazoch chrbtice s neurologickým deficitom.

Zasadnutie Výboru a Dozornej rady SSCHS s prizvaním zástupcov pracovísk so spondylochirurgickým programom sa uskutoční dňa 21.6. 2022 v Banskej Bystrici, na ktorom bude hlavnou témou register spondylochirurgických výkonov / implantátov a aktualizácia zoznamu ZV-DRG (pozvánky budú rozoslané elektronicky).

Po vyčerpaní programu bolo Zhromaždenie členov SSCHS ukončené.

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Kontakty a funkcie novozvolených členov Výboru SSCHS SLS na 2022-2026 :***

**PREZIDENT: MUDr. Peter Durný, PhD. , Neurochirurgická klinika, ÚVN - FN Ružomberok, ul. gen. M. Vesela 21, 034 26 Ružomberok, mobil: +421 911 949 335, tel. 044/4382894,** **durnyp@uvn.sk**

**VICEPREZIDENT+POKLADNÍK: MUDr. Róbert Rosival, Neurochirurgické oddelenie, Fakultná nemocnica s poliklinikou Žilina , V. Spanyola 43, 012 07 Žilina, tel. 041/5110282,** **rosival@fnspza.sk**

**VEDECKÝ SEKRETÁR : MUDr. René Opšenák, PhD., Neurochirurgická klinika JLF UK, Univerzitná nemocnica Martin, Kollárova 2, 036 59 Martin, mobil: +421 904 200 432, tel. 043/4203588,** **opsenak@gmail.com**

**ČLENOVIA VÝBORU:**

**MUDr. Michal Božík, 1. Ortopedicko-traumatologická klinika LF UK, Univerzitná nemocnica Bratislava, Ružinovská 6, 826 06 Bratislava, tel. 02/48234795, e-mail:** **mbozik@nextra.sk**

**MUDr. Juraj Popluhár, PhD. , MBA, Pediatrická ortopédia, Fakultná nemocnica s poliklinikou Žilina , V. Spanyola 43, 012 07 Žilina, tel. 041/5110218,** **juraj.popluhar@fnspza.sk**

**MUDr. František Pataky, Neurochirurgická klinika LF UPJŠ, FNsP L. Pasteura, Tr. SNP 1, 040 11 Košice , tel. 055/6403568, -3501,** **patakyf@gmail.com**

**MUDr. Andrej Džubera, PhD., Neurochirurgická klinika LF SZU, UNsP sv. Michala, a. s., Satinského 1, 835 08 Bratislava tel. 02/32612305,-2308, e-mail:** **dzuberaa@zoznam.sk**

***Kontakty na novozvolených členov Dozornej rady SSCHS SLS na 2022-2026:***

**PREDSEDA DR: MUDr.Kamil Koleják, PhD., MSc. - Neurochirurgická klinika, FNsP Nitra, Špitálska 6, 949 01 Nitra tel. 037/6545665,** **kolejak@fnnitra.sk**

**MUDr. Peter Tisovský, PhD., 1. Ortopedicko-traumatologická klinika LF UK, Univerzitná nemocnica Bratislava, Ružinovská 6, 826 06 Bratislava, tel.: 02/48234300, e-mail:** **tisovskypeter@hotmail.com**

**MUDr. Martin Lajoš, Oddelenie úrazovej chirurgie a JIS, Nemocnica Poprad, Banícka 803, 058 01 Poprad , tel. 052/7125111,** **martin.lajos@nemocnicapp.sk**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Overil: Zapísal:

MUDr. Peter Durný, PhD. MUDr. René Opšenák, PhD.

 prezident SSCHS vedecký sekretár SSCHS

MUDr. Róbert Rosival

Viceprezident SSCHS